《挽鸣秋山人》
明代·郑阎

白湖小隐入云间，忆绝心知泪自潸。花径鸟归春正好，衡门人去昼常关。

新诗空有澄江句，问字惟因载酒还。旧业荒凉偏可恨，萧萧烟雨闭青山。

作者简介：福建闽县人，字公望。郑关弟。永乐十年进士。授安陆州学正，改无为州，官至广信教授。性质直刚毅，嫉恶不少假借。居官三十年，囊无余资。博通经史医历，能诗善画，有《抑斋集》。